|  |
| --- |
|  |
| **Република Србија** |
| **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| Број: 404-02-73/15/2020-02 |
| Датум: 22.10.2020. године |
| Немањина 22-26, Београд |

**ПРЕДМЕТ: Појашњење конкурсне документације за ЈН 27/2020 -** услуга стручног надзора над извођењем радова на изградњи саобраћајнице Рума-Шабац-Лозница

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговоре на питања:

**ПИТАЊЕ 1**

Подносилац захтева поставља питање наручиоцу да ли су прихватљиви заменски стандарди за доле наведена испитивања из Табеле: „Минимални обим испитивања контролне акредитоване лабораторије“, и то:

Тачка 5. Запреминска тежина калибрисаним песком СРПС У.Б1.015, - **одговарајући стандард DIN 18125-2 који покрива иста испитивања;**

Тачка 15. Одређивање интегритета шипова методом чекића према АСТМ Д5882-07,- **одговарајући стандард ASTM D5882 који покрива иста испитивања**

Тачка 20. Дуктилитет, СРПС Б.Х8.615 – **одговарајући стандарди ЕН 13589 и ЕН 13398 који покривају иста испитивања;**

Тачка 51. Загађеност органским материјама, СРПС Б.Б8.039, - **одговарајући стандард ЕН 1744-1 који покрива иста испитивања;**

Тачка 56. Облик зрна методом кљунастог мерила, СРПС Б.Б8.048, - **одговарајући стандард ЕН 933-4 који покрива иста испитивања;**

Тачка 59. Чврстоћа при притиску на бетонским коцкама, СРПС ИСО 4012 или СРПС У.М1.020, - **одговарајући стандард ЕН 12390-3 који покрива иста испитивања;**

Тачка 60. Запреминска маса очврслог бетона (на бетонским коцкама), СРПС ИСО 6275, - **одговарајући стандард ЕН 12390-7 који покрива иста испитивања;**

Тачка 61. Конзистенција свежег бетона - Испитивање слегања, СРПС ИСО 4109, - **одговарајући стандард ЕН 12350-2 који покрива иста испитивања;**

Тачка 63. Садржај ваздуха у свежем бетону према СРПС ИСО 4848, - **одговарајући стандард ЕН 12350-7 који покрива иста испитивања;**

Тачка 64. Чврстоћа епрувете на савијање, СРПС ИСО 4013, - **одговарајући стандард ЕН 12390-5;**

Тачка 68. Пријањање откидањем (рull off тест), СРПС ЕН ИСО 4624. – **одговарајући стандард ЕН 13596 који покрива иста испитивања;**

Тачка 79. Битумен - Узимање узорака за физичко-хемијска и механичка испитивања према СРПС Б.Х8.610, - **одговарајући стандард ЕН 58 који покрива наведено узорковање.**

**ОДГОВОР**

Прихватају се сви стандарди који су објављени од стране Института за стандардизацију Србије као и њихове замене верификоване од Института за стандардизацију Србије и важећи су. У складу са Законом за стандардизацију члан 17, технички или други пропис се може позивати само на објављене српске стандарде, а уколико нема објављеног српског стандарда у одговарајућој области, у техничком или другом пропису Републике Србије може се вршити позивање на међународни, европски или национални стандард других држава. Стандарди АСТМ Д5882-07 и АСТМ Д5882 су замењени стандардом АСТМ  Д5882-16 и биће прихваћен. Уколико се за доказивање испуњености услова из тендерске документације користе међународни, европски или национални стандарди других држава потребно је у оквиру понуде доставити доказ о усаглашености од стране Института за стандардизацију Србије.

**ПИТАЊЕ 2**

У Конкурсној документацији – део IV - *УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75 И 76. ЗАКОНА О ЈАВНИМ НАБАВКАМА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА*, у табеларном приказу захтеваних додатних услова у погледу кадровског капацитета, за потребне кадрове тражено је, између осталог, достављање доказа о радном ангажовању; у наведеним одредбама се децидно истиче да је потребно доставити „*уговор о радном ангажовању ... са понуђачем за наведено лице* ***који је закључен пре датума подношења понуде***.“

У даљем тексту Конкурсне документације, и то у делу који садржи ***упутство како се доказује испуњеност услова* за потребне кадровске капацитете** наводи се, између осталог, следеће:

« *- За стручна лица из Табеле 1 поред доказа наведених у Табели 1 доставити:*

* + *За запослене код Понуђача на одређено и неодређено време уз уговор о радном ангажовању доставити Извод из појединачне пореске пријаве за порез и доприносе по одбитку, односно ППП-ПД пријаве* ***за месец који претходи месецу објаве позива за подношење понуда****, оверену печатом и потписом овлашћеног лица понуђача, тако да се у тачки 4) прикажу наведена лица.*»

Имајући у виду да је позив за подношење понуда објављен дана 28.08.2020. године, месец који *претходи месецу објаве позива за подношење понуда* је **јул 2020. године**.

Уколико је Наручилац предвидео да уговор о радном ангажовању са понуђачем за лице којим се доказује испуњеност услова у погледу кадровског капацитета може бити закључен **пре** датума подношења понуде, отворена је недоумица да ли је за Наручиоца прихватљив уговор са ангажованим лицем који је закључен у периоду након јула 2020. године до датума подношења понуда.

Молимо за појашњење цитиране одредбе из Конкурсне документације (*«*...*односно* *ППП-ПД пријаву за месец који претходи месецу објаве позива за подношење понуда»*), односно за одговарајућу измену конкурсне документације, како би се отклониле дилеме заинтересованих лица о питањима значајним за припремање понуде.

**ОДГОВОР**

Следи измена конкурсне документације.

**ПИТАЊЕ 3**

Конкурсном документацијом дефинисани су **додатни услови у погледу кадровског капацитета**, у оквиру чега је предвиђено да је за члана тима кључног техничког особља: **Надзорни орган за телекомуникационе мреже и системе** потребно, између осталог, доставити доказе о поседовању *Лиценце ИКС бр.353 или лиценца ЕП 05-03*.

Одредбом **члана 153., став 3. Закона о планирању и изградњи** („Сл. гласник РС“ бр. Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон и 9/2020) прописано је следеће: „*Стручни надзор може да врши лице које испуњава услове прописане овим законом за одговорног пројектанта или одговорног извођача радова*.“

Молимо Наручиоца за исправку конкурсне документације у назначеном делу, како би се недвосмислено утврдило да је за члана тима кључног техничког особља: **Надзорни орган за телекомуникационе мреже и системе** потребно, између осталог, доставити доказе о поседовању ***Лиценце ИКС бр.353 или лиценца ЕП 05-03 или лиценце 453 или лиценце* EI 05-03.1.**

**ОДГОВОР**

Следи измена конкурсне документације.

**ПИТАЊЕ 4**

С обзиром на комплексност предмета набавке и дефинисане услове чију испуњеност понуђачи треба да докажу у понуди, **а посебно имајући у виду сва до сада објављена појашњења и измене конкурсне документације, као и чињеницу да су заинтересована лица и потенцијални понуђачи тек по објављивању предметних појашњења и измена објективно у могућности да припремају понуду**, молимо Наручиоца **да продужи рок за достављање понуда за минимално додатних 10 дана (рачунајући од 26.10.2020. године)**, како би предметна јавна набавка била спроведена на најцелисходнији начин и како би се омогућило што доследнија примена начела и принципа на којима се базира *Закон о јавним набавкама*, без ограничавања права потенцијалних понуђача.

**ОДГОВОР**

Рок за отварање понуда помера се за 30.10.2020. године

**ПИТАЊЕ 5**

У *ИЗМЕНИ И ДОПУНИ КОНКУРСНЕ ДОКУМЕНТАЦИЈЕ БРОЈ 3* наведено је, између осталог, следеће:

„***Исправља се техничка грешка*** *из Обрасца структуре цене тако што се брише једна колона из Обрасца „Трошкови лабораторије*”.

Имајући у виду природу и карактеристике услуга које представљају предмет набавке, **указујемо Наручиоцу** на потребу за додавањем колона у Образац структуре цене понуде под називом: „Трошкови техничке контроле Пројекта за грађевинску дозволу“ и  „Трошкови контроле пројектно-техничке документације (контроле пројекта за извођење и пројекта изведеног објекта и др.)“

тако да Образац структуре цене понуде изгледа како у наставку следи

**VIII         СТРУКТУРА ЦЕНЕ ПОНУДЕ**

Услуга стручног надзора над извођењем радова на изградњи саобраћајнице Рума - Шабац – Лозница, број ЈН 27/2020

|  |  |  |
| --- | --- | --- |
| **Назив** | **Цена без ПДВ-а** | **Цена са ПДВ-ом** |
| Трошкове ангажовање особља |  |  |
| Трошкове лабораторије |  |  |
| Трошкови техничке контроле Пројекта за грађевинску дозволу |  |  |
| Трошкови контроле пројектно-техничке документације (контроле пројекта за извођење и пројекта изведеног објекта и др |  |  |
| **Укупно** |  |  |

**Упутство за попуњавање обрасца: Понуђач/члан групе носилац посла попуњава сваку ставку у обрасцу структуре цене и исти је дужан да је потпише.**

**Молимо да извршите одговарајућу измену конкурсне документације, како би понуђачи били у могућности да припреме одговарајућу понуду.**

**ОДГОВОР**

Следи измена конкурсне документације.

**ПИТАЊЕ 6**

Молимо Наручиоца **да продужи рок за достављање понуда за минимално додатних 10 дана (рачунајући од 26.10.2020. године)**, како би предметна јавна набавка била спроведена на најцелисходнији начин и како би се омогућило што доследнија примена начела и принципа на којима се базира *Закон о јавним набавкама*, без ограничавања права потенцијалних понуђача.

**ОДГОВОР**

Рок за отварање понуда помера се за 30.10.2020. године